ماحولیات، جنگلات اور موسمیاتی تبدیلی کی وزارت
دہلی میں آئندہ موسم سرما کے دوران مختلف وسیلوں سے، فضائی آلودگی پر قابو پانے کے پروجکٹ پر خصوصی توجہ کے ساتھ عمل درآمد کیا جائے گا: ہوا کی کوالیٹی کے بندوبست سے متعلق کمیشن 
شہریوں کی طرف سے کی جانے والی رپورٹنگ، سروے پر مبنی رپورٹنگ اور بین ایجنسی بہتر تعاون ، پروجکٹ کے بڑے پہلو ہیں
دہلی میں فضائی آلودگی میں اضافہ کرنے والے مختلف وسائل پر جن کی تعداد کافی زیادہ ہے، غور کرتے ہوئے مختلف وسائل سے فضائی آلودگی پر قابو پانے کے پروجکٹ پر آئندہ موسم سرما کے دوران خصوصی توجہ کے ساتھ عمل درآمد کیا جائے گا۔
قومی خطہ راجدھانی میں ہوا کی کوالٹی کے بندوبست سے متعلق کمیشن سی اے کیو ایم نے ، ایک غیر سرکاری تنظیم ایئر پالیوشن ایکشن گروپ  کی مدد سے ایک آزمائشی پروجکٹ شروع کیا ہے۔ جس میں دسمبر، 2020 کے مہینے میں جنوبی دلی میونسپل کارپوریشن کے دائرہ اختیارمیں آنے والے علاقوں میں سرگرم مدد لی گئی ہے، تاکہ مختلف وسائل سے ہونے والی فضائی آلودگی سے نمٹا جا سکے۔
ایس ڈی ایم سی کے اس آزمائشی پروجکٹ کی پیش رفت کا جائزہ 22 ستمبر،2021 کو سی اے کیو ایم نے لیا۔ اور اس پروجکٹ کے نتائج کی بنیاد پر این ڈی ایم سی اور ای ڈی ایم سی نے بھی اپنے اپنے دائرہ اختیار والے علاقوں میں ان پروجکٹوں کو اپنانے میں دلچسپی کا اظہار کیا۔
آزمائشی پروجکٹ کے نتائج کی بنیاد پر اب اس پروجکٹ میں مزید کچھ اضافے کیے جا رہے ہیں اور شمالی ڈی ایم سی ، مشرقی ڈی ایم سی اور نئی دلی میونسپل کارپوریشن این ڈی ایم سی کے علاقوں میں بھی فضائی آلودگی کے ان مختلف وسائل پر قابو پانے کے لیے آئندہ موسم سرما کے دوران عمل کیا جائے گا۔ اس پروجکٹ کے تحت فضائی آلودگی پیدا کرنے والے مختلف وسائل کی نشاندہی اورتخصیص کی جائے گی اور فضائی آلودگی کے معاملات سے نمٹا جائے گا۔
21 اکتوبر،2021 کوکمیشن کی طرف سے بلائی گئی جائزہ میٹنگ میں جو دہلی سرکار کے افسران اور میونسپل کارپوریشنوں /نئی دہلی میونسپل کاؤنسل کے کمشنرز / چیئر پرسنزکے ساتھ کی گئی ۔ یہ فیصلہ کیا گیا کہ اس پروجکٹ پر شمالی ڈی ایم سی ، مشرقی ڈی ایم سی اور این ڈی ایم سی میں بھی 27 اکتوبر، 2021 سے عمل درآمد شروع کردیا جائے۔
اس آزمائشی پروجکٹ کی کامیابی
اس آزمائشی پروجکٹ میں بڑے پیمانے پر جائزے لیے گئے ہیں اور کام کاج پر قریبی نظر رکھی گئی ہے جس کی مدد سے جنوبی ڈی ایم سی کے 104 وارڈس میں تقریباً 17290 معاملات کی نشاندہی کی گئی جن میں سے 10900 معاملات کا تعلق ایس ڈی ایم سی سے تھا اور بقیہ 6400معاملات دیگر ایجنسیوں کے حوالے کیے گئے۔ اس آزمائشی پروجکٹ کے تحت ایس ڈی ایم سی نے اپنے دائرہ کار کے علاقے سے تعلق رکھنے والے 95 فیصد معاملات کامیابی کے ساتھ حل کر لیے گئے۔اس پروجکٹ میں خاص طور پر مندرجہ ذیل اقدامات پر توجہ دی گئی ہے۔
- نچلی سطح کے افسران میں ان کی مدد کے مقصد سے ان کے اندر حساسیت پیدا کرنا تاکہ وہ اپنے روزمرہ کے کاموں اور ہوا کی کوالٹی کے درمیان ایک رابطہ قائم کر سکیں۔
- فضائی آلودگی کی سطح میں اضافہ کرنے والے معاملات کی نشاندہی کر نا، جن کا تعلق تیسرے فریق کے سروے سے ہے
- نشان زد معاملات کی تخصیص اور ا نہیں متعلقہ ایجنسیوں کے سپرد کیا جانا
- متعلقہ افسران کی طرف سے نمٹائے گئے معاملات کی ، نچلی سطح پر رپورٹنگ
- شکایات کے ازالے میں استعداد کو بہتر بنانے سے متعلق اسمارٹ سٹی 311 ایپ کا فروغ اور
- نچلی سطح پر سروے کے عمل کے ذریعہ جائزے کو مکمل کرنا اور معاملات کے ازالے کے لیے اعلی معیارات کی یقین دہانی
اس آزمائشی پروجکٹ کے تحت فضائی آلودگی کےجن وسائل سے نمٹا گیا ہے :کوڑا کرکٹ پھینکنے کی جگہیں، گنجائش سے زیادہ کچرے والے ڈلاؤ،کوڑا کرکٹ جلایا جانا ، تعمیراتی اور انہدامی مقامات، سرکاری زمین پر ملبے کا ڈالا جانا،کچی سڑکوں سے آنے والی دھول مٹی، بنجر زمینیں، کارخانوں سے نکلنے والی مضر صحت گیسوں کا اخراج، گاڑیوں سے نکلنے والی آلودگی وغیرہ۔
شکایات کو دور کرنے والے پورے عمل میں یکسر تبدیلی کے تئیں اہم ترین اقدام کے طور پر ، جدید ترین ٹکنالوجی ا پنائے جانے کی ضرورت کے پیش نظر ایس ڈی ایم سی نے اے -پی اے جی کی تکنیکی مدد سے ، ایس ڈی ایم سی کے 311 لائیو ڈیش بورڈ کو فروغ دیا گیا اور اسے تازہ شکل دے کر ایک جدید ترین'اسمارٹ سٹی311 ایپ'بنایا گیا۔ تاکہ فضائی آلودگی کے مختلف وسائل پر مستعدی کے ساتھ اور موثر طور پر قریبی نظر رکھی جاسکے۔
اس جدید ترین ایپ کے شروع کیے جانے کے ساتھ ساتھ ان معاملات پر ایک ہی وقت میں غور کیا جاسکے۔ اسمارٹ سٹی 311 ایپ میں ، دیگر ایجنسیوں کو سپرد کیے جانے کے لیے آسان بنائے گئے متنقلی پروٹوکول، معاملات کی نشاندہی کے لیے ان کے جواز کی آزمائش کرنا جیسی بہت سی اضافی خاصیتیں رکھی گئی ہیں۔ اس ایپ میں معاملات کے حل کے ثبوت کو اپ لوڈ کرتے ہوئے ،آسانی کے ساتھ قریبی نظر رکھے جانے کے لیے رپورٹنگ کے بہتر بنائے گئے طریقہ کار، طویل مدتی معاملات پر کی گئی پیش رفت کے بارے میں جانکاری حاصل کرنے اور متعلقہ جگہ پر افسران کی موجودگی کو یقینی بنانے کی سہولیات بھی رکھی گئی ہیں۔
شہریوں سے حاصل ہونے والی جانکاری ،مختلف وسائل سے ملنے والی بروقت معلومات کا حصہ ہے۔ اس سے نہ صرف شہریوں کی قیادت والے معاملات کی نشاندہی کا عمل مستحکم ہوتا ہے بلکہ اس نظام کی رسائی میں بھی توسیع ہوتی ہے۔موقع پر پہنچ کر کیے جانے والے تیسرے فریق کے سروے کے علاوہ اسمارٹ سٹی 311 ایپ سے شہریوں کی ہمت افزائی ہوگی کہ وہ شکایات درج کراسکیں اور متعلقہ معاملات حل کرنے کے لیے ضروری اقدامات کرنے میں میونسپل اداروں کی مدد لے سکیں۔
اس کے علاوہ، مختلف وسائل سے پیدا ہونے والے ، فضائی آلودگی سے متعلق معاملات کی اور زیادہ تفہیم کے لیے ، حساسیت پیدا کرنے والی ورک شاپس میں ان طویل مدتی معاملات پر ایس ڈی ایم سی کی طرف سے خصوصی توجہ دی گئی ہے جن کا آزمائشی پروجکٹ کے دوران ہوا کی کوالٹی پر اثر پڑا ہے۔ ایس ڈی ایم سی کے اس آزمائشی پروجکٹ کی پیش رفت کا جائزہ سی اے کیو ایم نے 22 ستمبر،2021 کولیا تھا۔ یہ جائزہ پروجکٹ کے نتائج کی بنیاد پر لیا گیا تھا۔
کمیشن کو موصول رپورٹوں کے مطابق فضائی آلودگی سے متعلق ماڈیول اب ایس ڈی ایم سی اور ای ڈی ایم سی میں شہریوں کے ایپ پر دستیاب ہے۔